יבגני קיסין

יבגני איגורביץ' קיסין (ברוסית: Евге́ний И́горевич Ки́син, נולד ב-10 באוקטובר 1971 במוסקבה) הוא פסנתרן קונצרטים קלאסי יהודי-רוסי-ישראלי. קיסין התפרסם כפסנתרן כבר בילדותו, וכיום הוא ממשיך להיות אחד הפסנתרנים הקלאסיים הבולטים בעולם. קיסין נולד בשנת 1971 למשפחה יהודית במוסקבה. אביו, איגור אוטמן, היה מהנדס, ואימו, אמיליה קיסינה, היא מורה לפסנתר. בגיל שנתיים החל לנגן משמיעה ולאלתר על הפסנתר. בגיל שש נרשם לבית-ספר מיוחד לילדים מחוננים, בית-הספר גנסין למוזיקה במוסקבה, שם למד אצל אנה פבלובנה קנטור שהייתה המורה היחידה שלו למוזיקה. בגיל עשר הופיע עם התזמורת הפילהרמונית מאוליינובסק בביצוע הקונצ'רטו העשרים של מוצרט (קכל 466) ושנה לאחר מכן (בגיל 11) נתן את הרסיטל הראשון שלו. בגיל 12 הגיע להכרה בינלאומית כאשר הקליט וניגן עם התזמורת הפילהרמונית של מוסקבה את שני הקונצ'רטי של שופן בניצוחו של דימטרי קיטאיינקו. בגיל 13 הופיע לראשונה מחוץ לרוסיה, בבריטניה, בניצוחו של ואלרי גרגייב והכנרים מקסים ונגרוב וודים רפין. בגיל 14 יצא לסבב הופעות ביפן, ובגיל 16 הופיע בביצוע הקונצ'רטו הראשון של צ'ייקובסקי בניצוחו של הרברט פון קאראיין והפילהרמונית של ברלין בקונצרט השנה החדשה. בגיל 18 הופיע בביצוע שני הקונצ'רטי של שופן בניצוחו של זובין מהטה והתזמורת הפילהרמונית של ניו יורק, אז גם הופיע לראשונה בקרנגי הול. המוזיקליות של קיסין, הפרשנות העמוקה, הפיוטית והנבונה שלו מבליטים אותו כאחד הפסנתרנים הבולטים והמצטיינים כיום. הוא מופיע בסיורי קונצרטים באירופה, אסיה ואמריקה ומופיע עם מוזיקאים ומנצחים מהדרג הראשון. יבגני קיסין הופיע גם בישראל בחגיגות השבעים לתזמורת הפילהרמונית הישראלית ברסיטל חגיגי שבו ניגן את הסונאטה במי במול מז'ור של שוברט, 32 וריאציות של בטהובן ויצירות של ברהמס ושופן. כמו כן, הופיע עם התזמורת הפילהרמונית הישראלית בביצוע הקונצ'רטו של רוברט שומאן. בשנת 2013 הוא ביקש וקיבל אזרחות ישראלית, והצהיר שבתור יהודי זאת המדינה שאותה הוא רוצה לייצג בהופעותיו. בנוסף, קיסין הוא בעל אזרחות רוסית ובריטית. בשנת 2018 קיסין הוציא לאור אוטוביוגרפיה שלו. בנוסף למוזיקה, קיסין גם עוסק בשירה ביידיש וברוסית. ב-2019 קיסין הוציא את ספרו "אַ ייִדישער שייגעץ", אוסף שירים וסיפורים קצרים ביידיש. בעקבות טבח השבעה באוקטובר (2023) הוציא קיסין סרטונים בהם הוא מביע את זעזועו מן הטבח שביצעו "ממשיכי היטלר מן החמאס" ואת הזדהותו עם ישראל. הוא המשיך להגן על עמדת ישראל גם לאורך חודשי המלחמה הבאים. ככלל, קיסין ממעט מאד במעורבות פוליטית, והנושא הישראלי הוא אחד המעטים שבהם הוא חורג ממנהגו ומגלה מעורבות ערה. 1994- נבחר על יד המגזין Musical America למבצע השנה (כלי נגינה) 1997 - "פרס הניצחון" לתרומה יוצאת דופן לתרבות רוסיה (היה חתן הפרס הצעיר ביותר) 2001 - דוקטור לשם כבוד של בית הספר למוזיקה מנהטן. 2005 - חבר כבוד של האקדמיה המלכותית למוזיקה של בריטניה 2005 - פרס הרברט פון קאראיאן -באדן-באדן, גרמניה 2006 - פרס גראמי לביצוע האינסטרומנטלי הטוב ביותר כסולן (ללא תזמורת) - על ביצוע יצירות של סקריאבין, מטנר וסטרווינסקי 2007 - פרס ארתורו בנדטי מיקלאנג'לי, ברשה, איטליה 2009 - פרס גראמי לביצוע האינסטרומנטלי הטוב ביותר כסולן (עם תזמורת) 2010 - דוקטור לשם כבוד מהאוניברסיטה העברית 2010 - פרס גראמי לביצוע האינסטרומנטלי הטוב ביותר כסולן (עם תזמורת) מדיה וקבצים בנושא יבגני קיסין בוויקישיתוף אתר האינטרנט הרשמי של יבגני קיסין (באנגלית) יבגני קיסין, ברשת החברתית פייסבוק יבגני קיסין, סרטונים בערוץ היוטיוב יבגני קיסין, במסד הנתונים הקולנועיים IMDb (באנגלית) יבגני קיסין, באתר אפל מיוזיק (באנגלית) יבגני קיסין, באתר ספוטיפיי יבגני קיסין, באתר Last.fm (באנגלית) יבגני קיסין, באתר AllMusic (באנגלית) יבגני קיסין, באתר MusicBrainz (באנגלית) יבגני קיסין, באתר דיזר יבגני קיסין, באתר Discogs (באנגלית) יבגני קיסין, באתר Songkick (באנגלית) יבגני קיסין ב"אופוס" - המגזין למוזיקה קלאסית (אורכב 25.07.2014 בארכיון Wayback Machine) אתר מעריצים של יבגני קיסין (באנגלית) אומני IMG, יבגני קיסין (אורכב 16.07.2019 בארכיון Wayback Machine) (באנגלית) אריאל הירשפלד, הפסנתרן יבגני קיסין בהר הצופים, באתר הארץ, 17 ביוני 2010 יוסי שיפמן, ראיון עם יבגני קיסין, אתר הבמה, 6 בינואר 2011 חגי חיטרון, האנטיתזה המושלמת לדניאל בארנבוים, באתר הארץ, 14 בפברואר 2011 Kissin takes Israeli citizenship דניאל פרדקין יבגני קיסין - וירטואוז לתפארת מדינת ישראל - מגזין 'מראה' דצמבר 2013 (אורכב 03.02.2016 בארכיון Wayback Machine) עמית לוינטל, "מייצג את ישראל", באתר ישראל היום, 2 בינואר 2014